**ZMLUVA**

**o poskytovaní odbornej praxe**

podľa zákona č. 61/2015 Z. z. o odbornom vzdelávaní a príprave

a o zmene a doplnení niektorých zákonov (ďalej len „zmluva“),

uzatvorená medzi zmluvnými stranami:

|  |
| --- |
| **Stredná priemyselná škola elektrotechnická** |
| Sídlo:  | Hálova 16, 851 01 Bratislava |
| Zastupuje: | Ing. Iveta Šafránková, riaditeľka |
| IČO:  | 17327661 |
| Kontakt: | **(** 02 63 82 34 02, 0918 711 250e-mail: skola@spsehalova.sk(ďalej len „SPŠE Hálova“) |

a

|  |  |
| --- | --- |
| **Zamestnávateľ:** | **/vyplniť/** |
| Sídlo: | **/vyplniť/** |
| Zastupuje: | **/vyplniť/** |
| IČO: | **/vyplniť/** |
| Kontakt: | **( /vyplniť/**e-mail: **/vyplniť/**(ďalej len „zamestnávateľ“) |

Článok 1

**Základné ustanovenia**

1. Praktické vyučovanie žiakov SPŠE Hálova (ďalej len „žiak“) sa organizuje podľa § 4 zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení neskorších predpisov ako odborná prax pod vedením učiteľa odbornej praxe alebo inštruktora.
2. Odborná prax je organizovaný proces poskytujúci žiakovi nácvik a upevňovanie praktických zručností, schopností a návykov nevyhnutných na výkon odborných činností v niektorej z oblastí: informačné technológie, elektrotechnika, ekonomika a príbuzné odbory.
3. Zamestnávateľom je fyzická osoba alebo právnická osoba, iná ako stredná odborná škola, ktorej predmet činnosti zodpovedá obsahu vzdelávania v študijnom odbore, v ktorom žiakovi poskytuje praktické vyučovanie.
4. Žiak vykonáva na odbornej praxi cvičnú prácu alebo produktívnu prácu.
5. Žiak vykonáva cvičné práce nácvikom zhotovovania výrobkov, poskytovania služieb alebo vykonávania pracovných činností zodpovedajúcich odborným činnostiam v študijnom odbore 2675 M elektrotechnika alebo 2561 M informačné a sieťové technológie.
6. Odborná prax žiaka je bezplatná.

Článok 2

**Predmet zmluvy**

1. Predmetom zmluvy je zabezpečenie odbornej praxe na pracoviskách zamestnávateľa a to pre žiaka:

|  |  |  |  |  |
| --- | --- | --- | --- | --- |
| P. č. | Priezvisko a meno | Dátumnarodenia | Číslo OP | Kontakt (telefón, e-mail) |
|  | **vyplniť** | **vyplniť** | **vyplniť** | **vyplniť** |
|  | **vyplniť** | **vyplniť** | **vyplniť** | **vyplniť** |

1. Zamestnávateľ zabezpečí odbornú prax žiakov v súlade so školským vzdelávacím programom študijného odboru 2675 M elektrotechnik alebo 2561 M informačné a sieťové technológie.

Článok 3

**Rozsah odbornej praxe**

* + - 1. Odborná prax žiakov sa uskutoční v období **od 16. 5. 2022 do 27. 5. 2022**, spolu 10 pracovných dní.
			2. Denný rozsah odbornej praxe žiakov je 6 hodín (6 x 60 minút + čas prestávok), pričom začiatok pracovnej zmeny určí zamestnávateľ najskôr o 8.00 h. Zamestnávateľ poskytne žiakom prestávku na odpočinok a jedenie v trvaní 30 minút.

Článok 4

**Práva a povinnosti zamestnávateľa**

1. Zamestnávateľ zabezpečí v období podľa článku 3 bod 1. zmluvy odbornú prax žiakov na **pracovisku**

**vyplniť**

Zamestnávateľ má právo zabezpečovať odbornú prax žiakov aj mimo uvedeného

pracoviska (napr. v teréne, na vysunutom pracovisku, u inej právnickej osoby a pod.).

1. Zamestnávateľ má právo uvoľniť žiaka z odbornej praxe len na základe žiadosti SPŠE Hálova.
2. Zamestnávateľ je povinný
3. oboznámiť žiakov s jeho organizačnou štruktúrou a celkovou činnosťou zamestnávateľa v súlade s jeho internými predpismi,
4. zabezpečiť školenie žiakov z oblasti ochrany a bezpečnosti zdravia pri práci, hygieny práce a protipožiarnej ochrany v rozsahu ustanovenom Zákonníkom práce na začiatku prvého dňa odbornej praxe žiaka,
5. poskytnúť žiakom vzhľadom na vykonávanú pracovnú činnosť potrebné osobné ochranné prostriedky,
6. umožniť žiakom vykonávať dohodnutú pracovnú činnosť a poskytnúť mu potrebné pracovné prostriedky a materiál,
7. umožniť poverenému pedagogickému zamestnancovi SPŠE Hálova vykonať kontrolu priebehu odbornej praxe žiakov za podmienky dodržania režimových opatrení ustanovených internými predpismi zamestnávateľa.
8. určiť inštruktora zodpovedného za vedenie odbornej praxe žiaka, ktorým je (**meno, priezvisko, funkcia, telefón, e-mail**):

**vyplniť**

**(ďalej len „inštruktor“).**

Článok 5

**Práva a povinnosti žiaka**

1. Žiak - účastník odbornej praxe u zamestnávateľa je povinný
2. absolvovať odbornú prax v rozsahu podľa článku 3 tejto zmluvy,
3. rešpektovať pokyny inštruktora na pracovisku zamestnávateľa,
4. byť primerane ustrojený podľa požiadaviek alebo charakteru pracoviska,
5. dôsledne dodržiavať bezpečnostné, hygienické, protipožiarne a interné predpisy na pracovisku zamestnávateľa.
6. Žiak môže použiť informácie získané počas odbornej praxe u zamestnávateľa len na účely vlastného vzdelávania a odbornej prípravy.
7. Žiak je povinný vykonať odbornú prax podľa podmienok dohodnutých v tejto zmluve a bez nároku na odmenu.

Článok 6

**Práva a povinnosti SPŠE Hálova**

1. SPŠE Hálova preukázateľne poučí žiaka pred nástupom na odbornú prax o jeho povinnostiach podľa tejto zmluvy.
2. SPŠE Hálova po vzájomnej dohode so zamestnávateľom môže poveriť svojich pedagogických zamestnancov vykonávať kontrolu výkonu odbornej praxe žiaka, bezpečnosti a hygieny práce žiaka v čase vykonávania odbornej praxe u zamestnávateľa.
3. Pri výkone kontroly podľa bodu 2., pedagogický zamestnanec SPŠE Hálova je povinný dodržiavať podmienky režimových opatrení ustanovených internými predpismi zamestnávateľa.

Článok 7

**Osobitné ustanovenia**

1. Zamestnávateľ sa zaväzuje uvoľniť žiaka z praktického vyučovania na akcie organizované školou (súťaže, exkurzie, a pod.).

Článok 8

**Spôsob ukončenia zmluvného vzťahu**

1. Zmluva sa ukončuje:
2. uplynutím doby, na ktorú bola zmluva uzatvorená,
3. vzájomnou dohodou strednej odbornej školy a zamestnávateľa.

Článok 9

**Záverečné ustanovenia**

1. Právne vzťahy touto zmluvou neupravené sa riadia príslušnými ustanoveniami Zákonníka práce a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
2. Zmluva nadobúda platnosť dňom podpisu obidvoma zmluvnými stranami.
3. Zmeny a doplnky tejto zmluvy je možné vykonať písomným dodatkom len na základe dohody zmluvných strán.
4. Táto zmluva je vyhotovená v dvoch originálnych rovnopisoch, z ktorých jeden dostane SPŠE Hálova a jeden zamestnávateľ.

|  |  |  |
| --- | --- | --- |
| V Bratislave dňa: |  | V Bratislave dňa:  |

|  |  |  |
| --- | --- | --- |
| .................................................... |  | .................................................... |
| **vyplniť** |  | Ing. Iveta Šafránková |
| **vyplniť** |  | riaditeľka |
| **vyplniť** |  | SPŠE Hálova |